**Izziņa par atzinumos sniegtajiem iebildumiem**

|  |
| --- |
| **par Ministru kabineta noteikumu projektu "Grozījumi Ministru kabineta 2014. gada 23. septembra noteikumos Nr. 559 "Prasības nekustamā īpašuma vērtētāja profesionālajai kvalifikācijai un profesionālās kvalifikācijas sertifikāta izsniegšanas kārtība""**  |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija)  | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  | **Noteikumu projekts**2. Izteikt 4.2. apakšpunktu šādā redakcijā: "4.2. nekustamo īpašumu vērtē atbilstoši standarta LVS 401:2013 "Īpašumu vērtēšana" (turpmāk – vērtēšanas standarts) prasībām;". | **Latvijas Pašvaldību savienība**Saskaņā ar Standartizācijas likuma 12. pantu standarts ir attiecīgas institūcijas apstiprināts dokuments, kurš izstrādāts, pamatojoties uz kopēju vienošanos, ietver vispārīgus un daudzkārt piemērojamus noteikumus, norādījumus vai dažādu veidu darbību vai to rezultātu raksturojumu un kura mērķis ir optimāli sakārtot noteiktu jomu. Tātad standarts vispārējā gadījumā attiecas uz personām, kas par to vienojušās un nesaista trešās personas. Saskaņā ar Latvijas vērtētāju asociācijas mājaslapā atrodamo informāciju Vērtēšanas standartu izstrādā, pārskata, adaptē, apstiprina un anulē Īpašuma vērtēšanas standartizācijas tehniskā komiteja. Vērtējot minēto kopsakarā, secināms, ka, pieņemot izstrādātos grozījumus, normatīvo tiesību aktu, kas rada vērtēšanas pakalpojumu saņēmējiem un trešajām personām subjektīvās tiesības, būs pieņēmusi un varēs grozīt institūcija, kurai nav tiesību izdot ārējus normatīvos aktus (Īpašuma vērtēšanas standartizācijas tehniskā komiteja), kas rada jautājumu par šāda risinājuma atbilstību Satversmei. Turklāt standarti ir standartizācijas organizāciju intelektuālais īpašums, kuru Latvijā aizsargā[[1]](#footnote-1).**Minētais standarts nav publicēts oficiālajā izdevumā.** MK noteikumu projekta anotācijā norādīts, ka: *"Ar Latvijas standartu LVS 401:2013 "Īpašumu vērtēšana" valsts valodā ikviens bez maksas var iepazīties sabiedrības ar ierobežotu atbildību "Latvijas standarts" (turpmāk – LVS) Standartu lasītavā Krišjāņa Valdemāra ielā 157, Rīgā. Vienlaikus iegūt īsu raksturojošo informāciju par minēto Latvijas standartu ir iespējams LVS tīmekļa vietnē* [*www.lvs.lv*](http://www.lvs.lv) *Elektroniskajā standartu katalogā." Par iepazīšanos ar minēto standartu, tiek prasīta atlīdzība (sk.* [*https://www.lvs.lv/lv/products/33614)*](https://www.lvs.lv/lv/products/33614%29)*.”.* **Minētais standarts nav publicēts oficiālajā izdevumā.** MK noteikumu projekta anotācijā norādīts, ka: *"Ar Latvijas standartu LVS 401:2013 "Īpašumu vērtēšana" valsts valodā ikviens bez maksas var iepazīties sabiedrības ar ierobežotu atbildību "Latvijas standarts" (turpmāk – LVS) Standartu lasītavā Krišjāņa Valdemāra ielā 157, Rīgā. Vienlaikus iegūt īsu raksturojošo informāciju par minēto Latvijas standartu ir iespējams LVS tīmekļa vietnē* [*www.lvs.lv*](http://www.lvs.lv) *Elektroniskajā standartu katalogā." Par iepazīšanos ar minēto standartu, tiek prasīta atlīdzība (sk.* [*https://www.lvs.lv/lv/products/33614)*](https://www.lvs.lv/lv/products/33614%29)*.”.* Latvijas Republikas Satversmes90. pants nosaka, ka ikvienam ir tiesības zināt savas tiesības, savukārt Oficiālo publikāciju un tiesiskās informācijas likums nosaka, ka šā likuma mērķis ir nodrošināt privātpersonu tiesības būt informētām par savām tiesībām un pienākumiem, reglamentējot tām saistošo tiesību aktu un oficiālo paziņojumu izsludināšanu, publicēšanu, spēkā esamību un pieejamību.Ņemot vērā minēto, lūdzam papildināt anotāciju ar piedāvāto grozījumu atbilstības vērtējumu Latvijas Republikas Satversmes 90. pantam.**Pēc 2020. gada 13.–20. oktobra un 2020. gada 5.-12. novembra elektroniskās saskaņošanas:**Uztur izteikto iebildumu uz tajā norādītajiem pamatiem. Joprojām uzskata, ka šāds risinājums neatbilst Latvijas Republikas Satversmes 90. pantam. | **Nav ņemts vērā.**Ministru kabinets 2016. gada 21. septembrī ar rīkojumu Nr. 534 apstiprināja konceptuālo ziņojumu "Par Latvijas nacionālās standartizācijas sistēmas pilnveidošanu". Konceptuālā ziņojuma I sadaļas "Kopsavilkums" 3. punktā "Tiešo atsauču lietošana" norādīts, ka gadījumos, kad standarti tiek padarīti par obligātiem, tie nebūt nav pielīdzināmi ne normatīvajiem aktiem, ne arī to daļai, bet gan tas būtu nosacījums, kuru attiecīgā normatīvā akta adresātam būtu jāizpilda. Šādā gadījumā nozaru ministrijām, ievērojot mandātu sistēmā noteikto kārtību, būtu pienākums Ekonomikas ministrijai savlaicīgi sniegt informāciju par standartiem, uz kuriem normatīvajā aktā tiek veidotas tiešās atsauces. Tādējādi, ievērojot standartu dabu un to autortiesību objekta statusu, normatīvo aktu adresātiem nacionālās standartizācijas institūcijas lasītavās būtu iespēja ar obligāti piemērojamajiem standartiem iepazīties valsts valodā, savukārt, ja persona vēlētos iegūt sev standarta kopiju, par to būtu maksājama autoratlīdzība. Tādējādi normatīvā akta adresātiem tiktu nodrošinātas tiesības zināt savas tiesības, savukārt standarta autoram tiktu nodrošinātas autortiesības par savu darbu, kas būtu samērīgs un proporcionāls risinājums.  |  | **Noteikumu projekts**2. Izteikt 4.2. apakšpunktu šādā redakcijā: "4.2. nekustamo īpašumu vērtē atbilstoši standarta LVS 401:2013 "Īpašumu vērtēšana" (turpmāk – vērtēšanas standarts) prasībām;". |

 **Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020. gada 13. oktobra līdz 20. oktobra elektroniskā saskaņošana;2020. gada 5. novembra līdz 12. novembra atkārtota elektroniskā saskaņošana.  |
|  |  |
| Saskaņošanas dalībnieki | Ekonomikas ministrija, Finanšu ministrija, Izglītības un zinātnes ministrija un Latvijas Pašvaldību savienība  |
|   |   |   |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |   |
|    | Ekonomikas ministrija un Latvijas Pašvaldību savienība |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā  | Nav. |
|  |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Noteikumu projekts**1. Aizstāt noteikumu tekstā vārdus "profesijas standarts" (attiecīgā locījumā) ar vārdiem "vērtēšanas standarts" (attiecīgā locījumā). | **Latvijas Pašvaldību savienība**Lūdzam papildināt anotāciju ar skaidrojumu, kādā veidā tieši uzlabosies īpašuma vērtēšanas kvalitāte, ja noteikumos tiks aizstāta atsauce no profesijas standarta uz vērtēšanas standartu?  | **Ņemts vērā.**Ar attiecīgu skaidrojumu papildināta noteikumu projekta anotācija. | **Precizētais anotācijas I sadaļas 2. punkts.** |
| 2. | 2. Izteikt 4.2. apakšpunktu šādā redakcijā: "4.2. nekustamo īpašumu vērtē atbilstoši standarta LVS 401:2013 "Īpašumu vērtēšana" (turpmāk – vērtēšanas standarts) prasībām;". | **Ekonomikas ministrija**Ņemot vērā, ka grozījumos ir iekļauta tieša atsauce uz standartu LVS 401:2013 “Īpašumu vērtēšana”, lūdzam sniegt vērtējumu, kāpēc tiešas atsauces izmantošana uz obligāti piemērojamo standartu grozījumos uzskatāma par labāku risinājumu, salīdzinājumā ar netiešas atsauces (piemērojamais standarts) izmantošanu, vienlaikus papildinot projekta anotāciju ar šādu informāciju. | **Ņemts vērā.**Ar attiecīgu skaidrojumu papildināta noteikumu projekta anotācija. | **Precizētais anotācijas I sadaļas 2. punkts.** |
| 3. | **Citi jautājumi.**  | **Ekonomikas ministrija**Spēkā esošo Ministru kabineta 2014. gada 23. septembra noteikumu Nr. 559 “Prasības nekustamā īpašuma vērtētāja profesionālajai kvalifikācijai un profesionālās kvalifikācijas sertifikāta izsniegšanas kārtība” 26. punktā noteikts, ka sertificēšanas institūcijas darbības atbilstību noteikumu prasībām uzrauga triju valsts institūciju – Ekonomikas ministrijas, Finanšu ministrijas un Valsts zemes dienesta – pilnvaroti pārstāvji (uzraudzības padome). Līdz ar to, lūdzam sniegt skaidrojumu par šādas normas mērķi un ko sevī ietver norma uzraudzīt sertificēšanas institūcijas darbības atbilstību noteikumu prasībām. Vai ar šo normu saprotama plašāka sertifikācijas institūcijas uzraudzība vai arī tikai uzraudzība attiecībā uz sūdzību izskatīšanu par sertificēšanas institūcijas lēmumu par atteikumu piešķirt asistenta statusu vai sertifikātu, par sertifikāta anulēšanu, sertifikāta darbības apturēšanu vai atteikumu piešķirt atkārtotu sertifikātu kā tas minēts 28. un 29. punktos.Papildus, pamatojoties uz minēto skaidrojumu, lūdzam novērtēt vai spēkā esošo noteikumu uzraudzības mehānisms funkcionē atbilstoši tā mērķim. Ja gadījumā, uzraudzības mehānisms nesasniedz tam paredzēto mērķi, lūdzam svītrot šādas normas no noteikumiem vai izvēlēties citu uzraudzības mehānismu, attiecīgi precizējot noteikumus. | **Ņemts vērā.**Iebildums sadarbībā ar biedrību "Latvijas Īpašumu vērtētāju asociācija" ir izvērtēts. Izvērtējuma rezultātā sniedzam šādu skaidrojumu. Saskaņā ar Ministru kabineta 2014. gada 23. septembra noteikumu Nr. 559 "Prasības nekustamā īpašuma vērtētāja profesionālajai kvalifikācijai un profesionālās kvalifikācijas sertifikāta izsniegšanas kārtība" (turpmāk – Noteikumi Nr. 559) 26. punktu uzraudzības padome uzrauga biedrības "Latvijas Īpašumu vērtētāju asociācija" sertificēšanas institūcijas darbības atbilstību Noteikumu Nr. 559 prasībām. Lai īstenotu sertificēšanas institūcijas uzraudzību, uzraudzības padomes pārstāvji ir tiesīgi bez balsstiesībām piedalīties sertificēšanas institūcijas un sertifikācijas komisijas sēdēs, sēžu laikā norādīt uz nepilnībām sertificēšanas institūcijas un sertifikācijas komisijas darbā un pieprasīt tās novērst, kā arī iepazīties ar sertificēšanas institūcijas un sertifikācijas komisijas pieņemtajiem lēmumiem un visiem dokumentiem, kas izmantoti sertifikācijas komisijas lēmumu pieņemšanā.Tāpat saskaņā ar noteikumu Nr. 559 28. un 29. punktu uzraudzības padome apelācijas kārtībā izskata sūdzības par sertificēšanas institūcijas lēmumu par atteikumu piešķirt asistenta statusu vai sertifikātu, par sertifikāta anulēšanu, sertifikāta darbības apturēšanu vai atteikumu piešķirt atkārtotu sertifikātu. Ja uzraudzības padome ir konstatējusi sertificēšanas institūcijas pārkāpumus, pieņemot lēmumu par atteikumu piešķirt asistenta statusu vai sertifikātu, par sertifikāta anulēšanu, sertifikāta darbības apturēšanu vai atteikumu piešķirt atkārtotu sertifikātu, tā atceļ attiecīgo lēmumu un uzdod sertificēšanas institūcijai nekavējoties novērst konstatētos pārkāpumus. Atbilstoši noteikumu Nr. 559 27. punktam biedrības "Latvijas Īpašumu vērtētāju asociācija" sertificēšanas institūcijai vismaz trīs darbdienas pirms sēdes ir pienākums informēt uzraudzības padomes pārstāvjus par sertificēšanas institūcijas un sertifikācijas komisijas sēdes norises laiku un vietu, kā arī iepazīstināt uzraudzības padomes pārstāvjus ar plānoto attiecīgās sēdes darba kārtību. Tieslietu ministrija no biedrības "Latvijas Īpašumu vērtētāju asociācija" ir saņēmusi informāciju, ka pēdējā sertifikācijas komisijas sēde notika 2018. gada 6. decembrī, uz kuru elektroniski tika uzaicināti visi uzraudzības padomes pārstāvji, un tās darba kārtībā bija rekomendāciju nekustamā īpašuma vērtētāju sertifikāta piešķiršanai un nekustamā īpašuma vērtētāju asistenta statusu apstiprināšana. Tāpat biedrība "Latvijas Īpašumu vērtētāju asociācija" informēja, ka kopš 2018. gada 6. decembra nav notikušas sertificēšanas institūcijas un sertifikācijas komisijas sēdes, jo nav saņemti iesniegumi jaunu vai atkārtotu nekustamā īpašuma vērtētāju sertifikātu saņemšanai, sertifikātu darbības apturēšanai vai anulēšanai vai asistenta statusa iegūšanai. Tāpat arī šajā laika posmā nav saņemtas sūdzības par sertificēšanas institūcijas un sertifikācijas komisijas darbību. Līdz ar to nebija nepieciešamības sasaukt uzraudzības padomes sēdes. Tikko tāda nepieciešamība radīsies, visi uzraudzības padomes pārstāvji Noteikumu Nr. 559 noteiktajā kārtībā tiks uzaicināti uz uzraudzības padomes sēdi. Uzraudzības padomes institūts būtu saglabājams, jo biedrības "Latvijas Īpašumu vērtētāju asociācija" sertifikācijas institūcija ir akreditēta nacionālajā akreditācijas institūcijā saskaņā ar normatīvajiem aktiem atbilstības novērtēšanas jomā un atbilstoši standartam LVS EN ISO/IEC 17024:2012 "Atbilstības novērtēšana. Vispārīgās prasības personu sertificēšanas institūcijām" (ISO/IEC 17024:2012), kas pieprasa apelācijas institūciju sūdzību par personāla sertifikācijas procesu izskatīšanai. Tāpat sertificēšanas institūcijas lēmumi par atteikumu piešķirt sertifikātu, sertifikāta anulēšanu, sertifikāta darbības apturēšanu vai atteikumu piešķirt atkārtotu sertifikātu ir administratīvie akti, kuru izdošanai, paziņošanai, apstrīdēšanai un pārsūdzēšanai jāatbilst Administratīvā procesa likumā noteiktajām prasībām. Saskaņā ar Administratīvā procesa likuma 76. panta otro daļu administratīvo aktu var apstrīdēt padotības kārtībā augstākā iestādē. Likumā vai Ministru kabineta noteikumos var būt noteikta cita iestāde, kurā attiecīgo administratīvo aktu var apstrīdēt. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. Ņemot vērā minēto, Noteikumu Nr. 559 56. punktā noteikts, ka sertificēšanas institūcijas lēmumus par atteikumu piešķirt sertifikātu, sertifikāta anulēšanu, sertifikāta darbības apturēšanu vai atteikumu piešķirt atkārtotu sertifikātu var apstrīdēt sertificēšanas institūcijas uzraudzības padomē. Savukārt Uzraudzības padomes lēmumu var pārsūdzēt tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā. Savukārt Ekonomikas ministrijas pārstāvis iekļauts uzraudzības padomes sastāvā, ņemot vērā Ekonomikas ministrijas kompetenci iekšējā tirgus, komercdarbības attīstības, patērētāju tiesību aizsardzības un standartizācijas politiku jomās. | **Noteikumu projekts un anotācija netiek mainīta.**  |
| 4. | **Citi jautājumi.**  | **Ekonomikas ministrija**Saskaņā ar Brīvas pakalpojumu sniegšanas likuma 17. pantu, informācijai par atbildīgajām iestādēm un to kompetenci, kā arī par darbībām, kas veicamas, lai pakalpojumu sniedzēji saņemtu attiecīgās atbildīgās iestādes atļauju, ir jābūt pieejamai valsts pārvaldes pakalpojumu portāla tīmekļa vietnē [www.latvija.lv](http://www.latvija.lv). Ņemot vērā iepriekš minēto, lūdzam Tieslietu ministriju publicēt portālā [www.latvija.lv](http://www.latvija.lv) informāciju par nekustamā īpašuma vērtētāja pakalpojumu sniegšanu un profesionālās kvalifikācijas sertifikāta izsniegšanas kārtību (pakalpojumu kartīti). | **Ņemts vērā.**Ar biedrību "Latvijas Īpašumu vērtētāju asociācija", kuras sertifikācijas institūcija izsniedz sertifikātus, kas apliecina personas kvalifikāciju profesionāli noteikt nekustamā īpašuma tirgus vērtību, panākta vienošanās, ka pēc noteikumu projekta redakcijas saskaņošanas attiecīgā informācija tiks publicēta portālā [www.latvija.lv](http://www.latvija.lv) un par publicēšanu tiks informēta Tieslietu ministrija un Ekonomikas ministrija. | **Noteikumu projekts un anotācija netiek mainīta.**  |
| 5. | **Citi jautājumi.**  | **Latvijas Pašvaldību savienība**Lūdzam papildināt anotāciju ar skaidrojumu, vai strīdus gadījumos par īpašuma vērtību personām būs jāvēršas tiesā? | **Ņemts vērā.**Ar attiecīgu skaidrojumu papildināta noteikumu projekta anotācija.Papildus paskaidrojam, ka izstrādātie grozījumi Noteikumos Nr. 559 neskar citos normatīvajos aktos noteiktās personu tiesības uz savu tiesību un likumisko interešu aizsardzību tiesā, piemēram, Sabiedrības vajadzībām nepieciešamā nekustamā īpašuma atsavināšanas likuma 27. pantā noteikto taisnīgas atlīdzības apmēra apstrīdēšanas kārtību.  | **Anotācijas II sadaļas 2. punkts.**Aizstājot Noteikumos Nr. 559 atsauci uz nekustamā īpašuma vērtētāja profesijas standartu ar tiešu atsauci uz Latvijas standartu LVS 401:2013 "Īpašumu vērtēšana", tiks veicināta sabiedrības izpratne par nekustamā īpašuma vērtēšanas kārtību. Noteikumu projekta pieņemšana neietekmēs administratīvo slogu, jo tiek saglabāta pastāvošā nekustamā īpašuma vērtētāju profesionālās kvalifikācijas sertificēšanas sistēma un sertificēšanas institūcijas un tās uzraudzības padomes lēmumu apstrīdēšanas un pārsūdzēšanas kārtība, kuru noteic Noteikumi Nr. 559, tajā skaitā tiesības jebkurai fiziskai vai juridiskai personai iesniegt sertificēšanas institūcijā sūdzību par sertificētās personas darbu vai informēt sertificēšanas institūciju par Noteikumu Nr. 559 [44.](https://likumi.lv/ta/id/269071#p44), [45.](https://likumi.lv/ta/id/269071#p45) vai [46. punktā](https://likumi.lv/ta/id/269071#p46) minētajiem pārkāpumiem, kurus ir izdarījusi sertificētā persona. |
| 6. | **Citi jautājumi.**  | **Latvijas Pašvaldību savienība**Lūdzam papildināt anotāciju ar skaidrojumu, tā kā noteikumu pamatteksts paredz, ka noteikumi nosaka prasības nekustamā īpašuma vērtētāja profesionālajai kvalifikācijai un kārtību, kādā izsniedzams profesionālās kvalifikācijas sertifikāts nekustamā īpašuma novērtēšanai, vai tas nozīmē, ka profesijas standartam vairs nav nozīmes attiecībā uz īpašuma vērtētāja profesionālo kvalifikāciju un sertifikāta saņemšanu, un tas būs atkarīgs tikai no īpašuma vērtēšanas standarta ievērošanas? | **Ņemts vērā.**Ar attiecīgu skaidrojumu papildināta noteikumu projekta anotācija. | **Anotācijas I sadaļas 2. punkts:**"Savukārt nekustamā īpašuma vērtētāja profesijas standartā, kas publicēts Valsts izglītības satura centra tīmekļvietnē [www.visc.gov.lv](http://www.visc.gov.lv) obligāti piemērojamo profesijas standartu datubāzē, atbilstoši Profesionālās izglītības likuma 24. pantam ir noteikti nekustamā īpašuma vērtētāja profesijai atbilstoši profesionālās darbības pamatuzdevumi un pienākumi, profesionālās kvalifikācijas prasības, to izpildei nepieciešamās vispārējās un profesionālās zināšanas, prasmes, attieksmes un kompetences, bet nav noteikta nekustamā īpašuma vērtēšanas kārtība." |
| 7. | **Citi jautājumi.**  | **Pēc 2020. gada 13.–20. oktobra elektroniskā saskaņošanas:****Ekonomikas ministrija:**Vēlamies norādīt, ka Noteikumu Nr.559 26. punktā ir minēts, ka “Sertificēšanas institūcijas darbības atbilstību šo noteikumu prasībām uzrauga triju valsts institūciju – Ekonomikas ministrijas, Finanšu ministrijas un Valsts zemes dienesta – pilnvaroti pārstāvji (turpmāk – uzraudzības padome).” Ekonomikas ministrijas ieskatā 26. punktā minētā norma ir pārāk plaša un no tās nav skaidri noteikti pienākumi uzraudzības padomei. Līdz ar to lūdzam precizēt projektu, norādot tieši, kuru Noteikumu Nr.559 prasības uzrauga padome. | **Elektroniskā saskaņošanā panākta vienošanās.** | 3. Izteikt 26. punkta pirmo teikumu šādā redakcijā:"26. Sertificēšanas institūcijas darbības šo noteikumu 16. punktā minētajos jautājumos uzrauga triju valsts institūciju – Ekonomikas ministrijas, Finanšu ministrijas un Valsts zemes dienesta – pilnvaroti pārstāvji (turpmāk – uzraudzības padome)." |
| Atbildī | gā amatpersona  |   |
|   | (paraksts) |   |

Dagnija Palčevska

|  |
| --- |
| (par projektu atbildīgās amatpersonas vārds un uzvārds) |
|  Tieslietu ministrijas Civiltiesību departamenta direktore |
| (amats) |
|  tālr. 67036941 |
| (tālruņa numurs) |
| Dagnija.Palcevska@tm.gov.lv |
|  |

e-pasta adrese

1. sk. Standartu loma būvnormatīvu koncepcijas īstenošanā. Ingars Pilmanis. Latvijas standarts (LVS) vadītājs. <https://bvkb.gov.lv/sites/default/files/20170420_lvs_ingarspilmanis.pdf> [↑](#footnote-ref-1)